marsh-mellow/hindi_wikipedia huggingface dataset:
अनाक्सीय श्वसन में आक्सीजन की आवश्यकता नहीं पड़ती है तथा यह आक्सीजन की अनुपस्थिति में होता है। इस क्रिया में भोजन का अपूर्ण आक्सीकरण होता है। जन्तुओं में इस क्रिया के फलस्वरूप कार्बन डाई-आक्साइड तथा लैक्टिक अम्ल का निर्माण होता है तथा पौधों में कार्बन डाई-आक्साइड तथा इथाइल अल्कोहल बनता है एवं बहुत कम मात्रा में ऊर्जा मुक्त होती है। इस प्रकार का श्वसन कुछ निम्न श्रेणी के पौधों, यीस्ट, जीवाणु, एवं अन्तः परजीवी जन्तुओं जैसे गोलकृमि, फीताकृमि,१४ मोनोसिस्टिस इत्यादि में होता है। कुछ विशेष परिस्थितियों में उच्च श्रेणी के जन्तुओं, पौधों के ऊतकों, बीजों, रसदार फलों आदि में भी आक्सीजन की अनुपस्थिति में होता है। मनुष्यों या उच्च श्रेणी के जीवों की माँसपेशीयों के थकने की अवस्था में यह श्वसन होता है। जिन जीव धारियों में यह श्वसन होता है उसे एनएरोब्स कहते हैं।

श्रेणी:श्वसन
निर्वाण के पथ पर अर्हत् पद के पहले की भूमि अनागामी की होती है। जब योगी समाधि में सत्ता के अनित्य-अनात्म-दु:ख-स्वरूप का साक्षात्कार कर लेता है तब उसके भवबंधन एक एक कर टूटने लगते हैं। जब सत्काय दृष्टि, विचिकित्सा, शीलव्रतपराभास, कामछंद और व्यापाद्-ये पाँच बंधन नष्ट हो जाते हैं तब वह अनागामी हो जाता है। मरने के बाद वह ऊपर की भूमि में उत्पन्न होता है। वहीं उत्तरोत्तर उन्नत होते हुए अविद्या का नाश कर अर्हत् पद का लाभ करता है। वह इस लोक में फिर जन्म नहीं ग्रहण करता। इसीलिए वह अनागामी कहा जाता है।

 बाहरी कड़ियाँ 
  , ..    (.) (1921-5).      . :   .   -         :..20100226181115:...

श्रेणी:बौद्ध धर्म
श्रेणी:बौद्ध दर्शन
अनागोली लगा रागतोली, चमोली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है। 
200उत्तराखण्ड के जिले

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)

रागतोली, अनागोली लगा, चमोली तहसील
रागतोली, अनागोली लगा, चमोली तहसील
रागतोली, अनागोली लगा, चमोली तहसील
अनाच्छादन (अंग्रेज़ी:) भूपटल पर परिवर्तन लाने वाली कई प्रक्रियाओं का समूह है जिसके अंतर्गत अत्यंत मंथर गति से पृथ्वी की ऊपरी सतह कि चट्टानों का कटाव और क्षरण होता रहता है और भूपटल समतलता की ओर प्रवृत होता है। (अनाच्छादन) , इंडिया वाटर पोर्टल पर , अभिगमन तिथि ०१-०९-२०१४अनाच्छादन के प्रक्रमों को दो प्रमुख वर्गों में बाँटा जाता है, अपक्षय एवं अपरदन।माजिद हुसैन, अनाच्छादन, भारत एवं विश्व का भूगोल, टाटा मैकग्रा हिल्स एंड कं॰ (गूगल पुस्तक), पृष्ठ सं॰ २.२१, अभिगमन तिथि ०१-०९-२०१४

 सन्दर्भ 

श्रेणी:भू-आकृति विज्ञान
बाजार में अनाज
अनाज खाद्य कृषि उत्पाद होते हैं, जिन्हें उनके फार के बीज के लिए उत्पादन किया जाता है। ये एकबीजपत्री परिवार से होते हैं। अनाज फलों की परत या पतवार के बिना जुड़ा एक छोटा, कठोर, सूखा बीज होता है, जिसे मानव या पशु उपभोग के लिए प्रयोग में लाया जाता है। वाणिज्यिक अनाज के दो प्रमुख प्रकार खाद्यान्न और फली हैं।

कटाई के बाद, सूखे अनाज अन्य प्रधान खाद्य पदार्थों, जैसे कि स्टार्च वाले फलों और कंदों की तुलना में अधिक टिकाऊ होते हैं। इस स्थायित्व ने अनाज को औद्योगिक कृषि के अनुकूल बना दिया है, क्योंकि उन्हें यंत्रवत तरीके से काटा जा सकता है, रेल या जहाज द्वारा पहुँचाया जा सकता है, भूमिगत कक्ष में लंबे समय तक संग्रहीत किया जाता है, और आटे या तेल बनाने के उपयोग में लाया जाता है। इस प्रकार मक्का, चावल, सोयाबीन, गेहूँ और अन्य अनाजों के लिए प्रमुख वैश्विक वस्तु बाजार मौजूद हैं, लेकिन कंद, सब्जियों या अन्य फसलों के लिए मौजूद नहीं
है।

 अनाज और खाद्यान्न 

अनाज और खाद्यान्न, कैरियोप्सिस, घास परिवार के फल का पर्याय हैं। कृषि विज्ञान और वाणिज्य में, अन्य पौधों के परिवारों के बीज या फल यदि वे क्रियोप्स से मिलते जुलते हैं तो उन्हे अनाज कहा जाता है। उदाहरण के लिए, ऐमारैंथ को "अनाज ऐमारैंथ" के रूप में बेचा जाता है, और ऐमारैंथ उत्पादों को "साबुत अनाज" के रूप में वर्णित किया जा सकता है। एंडीज की पूर्व-हिस्पैनिक सभ्यताओं में अनाज आधारित खाद्य प्रणालियां थीं, परन्तु उच्च मानकों पर कोई भी अनाज खाद्यान्न नहीं था। एंडीज के सभी तीन खाद्य प्रजातियां (कनिवा, किवीचा, और क्विन्वा) मक्का, चावल और गेहूं जैसे घास के बजाय चौड़ी पत्ती वाले पौधे हैं।

 वर्गीकरण 

 खाद्यान्न 
खाद्यान्न अनाज के बीज : गेहूं, जई, जौ

सभी खाद्यान्न फसलें घास परिवार (पोएसी) के सदस्य हैं।, . ., . , . , . ,  . . 1997.       .   . खाद्यान्न के दानों में स्टार्च पर्याप्त मात्रा में होती है।

 गर्मियों के अनाज 

रागी
फोनियो
कँगनी
कोदो
मक्का (अनाज)
बाजरा
चेना
ज्वार

 सर्दियों के अनाज 
100जौ
100नीवारिका
100चावल

जौ
जई
चावल
नीवारिका
गेहूँ

 छद्म खाद्यान 
100कूटू

चौलाई (ऐमारैंथेसी परिवार)
कूटू (पॉलीगोनेसी परिवार)
क्विन्वा (ऐमारैंथेसी परिवार)

 दलहन 
100मसूर

दलहन या फली (लैग्यूम) वनस्पति जगत में प्रोटीन का मुख्य स्रोत हैं।

चना
अरहर दाल
मसूर
मटर
बाकला
मूँग
मूँगफली
सोयाबीन

 तिलहन 

तिलहन कि फसल से मुख्य रूप से वनस्पति तेल प्राप्त किया जाता है। वनस्पति तेल आहार ऊर्जा और कुछ आवश्यक वसीय अम्ल प्रदान करते हैं। उनका उपयोग ईंधन और स्नेहक(लूब्रिकेंट) के रूप में भी किया जाता है।

 सरसों परिवार 
100कैनोला

राई
कैनोला

 एस्टर परिवार 
100सूरजमुखी के बीज

कुसुम
सूरजमुखी के बीज

 अन्य 

अलसी के बीज

 सन्दर्भ 

श्रेणी:अनाज
श्रेणी:फ़सलें
श्रेणी:खाद्य सामग्री
200अनाटोलियन शेफ़र्ड कुता

अनाटोलियन शेफ़र्ड डॉग, अनटोलिया (मध्य तुर्की) में जन्मी कुत्तो की एक नसल है। नर की उचाई ३० से ४० इच व मादा की उचाई २६ २८ इच तक हो सकती है। इसी प्रकार वजन ७० से ९० किलो के बीच में हो सकता है

श्रेणी:श्वान
अनाड़ी 1959 में बनी हिन्दी भाषा की फिल्म है जिसका निर्देशन ऋषिकेश मुखर्जी ने किया। इसमें राज कपूर, नूतन, ललिता पवार और मोतीलाल हैं। संगीत शंकर जयकिशन का है और गीत शैलेन्द्र के साथ-साथ हसरत जयपुरी के थे।

 संक्षेप 
राज कुमार एक ईमानदार, खूबसूरत और समझदार लड़का है, जो एक पेंटर के रूप में अकेले काम करता है। उसकी कमाई इतनी भी नहीं होती है कि वो घर का किराया भी दे सके। एक दिन उसे रास्ते में पैसों से भरा हुआ किसी का बटुवा दिखता है, वो उसके मालिक, रामनाथ को उसे वापस कर देता है। रामनाथ उसकी ईमानदारी देख कर खुश हो जाता है और अपने कार्यालय में उसे क्लर्क की नौकरी दे देता है। उसकी मुलाक़ात रामनाथ के घर काम करने वाली आशा से होती है और दोनों एक दूसरे को प्यार करने लगते हैं। पर ये सब कुछ तब खत्म हो जाता है, जब उसे पता चलता है कि वो असल में आशा नहीं, बल्कि रामनाथ की भांजी, आरती है।

अचानक राज की मकान मालकिन की रामनाथ के कंपनी की दवाई खाने के बाद मौत हो जाती है। पुलिस को पता चलता है कि उसकी मौत जहर की वजह से हुई है। सारा शक राज के ऊपर जाता है और पुलिस उसे पूछताछ के लिए गिरफ्तार कर लेती है। अंत में रामनाथ सारी सच्चाई बता देता है और राज बच जाता है।

 मुख्य कलाकार 
 राज कपूर - राजकुमार
 नूतन - आरती सोहनलाल
 ललिता पवार - श्रीमती एल॰ डी'सा
 शुभा खोटे - आशा 
 मोतीलाल - सेठ रामनाथ सोहनलाल
 मुकरी - कामधर 
 नाना पालसिकर -  पुजारी 

 संगीत 

 नामांकन और पुरस्कार 
प्राप्तकर्ता और नामांकित व्यक्तिपुरस्कार वितरण समारोहश्रेणीपरिणाम  राज कपूर फिल्मफेयर पुरस्कार  फ़िल्मफ़ेयर सर्वश्रेष्ठ अभिनेता पुरस्कार   ललिता पवारफिल्मफेयर पुरस्कार  फ़िल्मफ़ेयर सर्वश्रेष्ठ सहायक अभिनेत्री पुरस्कार   शंकर जयकिशन  फिल्मफेयर पुरस्कार फ़िल्मफ़ेयर सर्वश्रेष्ठ संगीत निर्देशक पुरस्कार   शैलेन्द्र ("सब कुछ सीखा हमने")फिल्मफेयर पुरस्कार फ़िल्मफ़ेयर सर्वश्रेष्ठ गीतकार पुरस्कार   मुकेश ("सब कुछ सीखा हमने") फिल्मफेयर पुरस्कार फ़िल्मफ़ेयर सर्वश्रेष्ठ पार्श्व गायक पुरस्कार  

 बाहरी कड़ियाँ 
 

श्रेणी:1959 में बनी हिन्दी फ़िल्म
श्रेणी:शंकरजयकिशन द्वारा संगीतबद्ध फिल्में
अनाड़ी नं॰ 1 1999 में बनी हिन्दी भाषा की फिल्म है। यह कुकू कोहली द्वारा निर्देशित हास्य फिल्म है। इसमें गोविन्दा, रवीना टंडन और सिमरन मुख्य भूमिकाओं में हैं। तथा इसमें दिलीप सेन-समीर सेन ने गाने संगीतबद्ध किये हैं। यह फिल्म बॉक्स ऑफिस पर हिट रही।

 संक्षेप 
भोले-भाले राजा (गोविन्दा) को एक होटल में वेटर के तौर पर काम मिलता है। एक दिन वह एक अमीर व्यापारी के.के. (कादर ख़ान) से मिलता है। वह उसे एक सूट उधार देता है और उसे कुछ पैसे भी देता है। राजा को लगता है कि सपना (रवीना टंडन) अमीर है और वह उसे सफलतापूर्वक लुभाता है और उसका दिल जीत लेता है। लेकिन उसे पता चलता है कि वह भी एक अमीर राजकुमार की तलाश में है। उसे लगता है कि राजा अमीर राहुल सक्सेना (गोविन्दा दोहरी भूमिका में) है। 

गैरेज मालिक सत्तारभाई की मदद से वे तीनों राहुल सक्सेना का अपहरण करने और फिरौती के लिए उसे पकड़ने की साजिश रचते हैं। जबकि राजा उसके घर में उसकी जगह ले लेता है। उसका अपहरण करने के बाद, राजा राहुल के परिवार में उसकी सौतेली माँ शारदा, पिता धनराज, चाचा, चाची और प्रेमिका सोना (सिमरन) के साथ रहने लगता है। सोना राजा के गुरु के.के. की बेटी होती है। फिर चीजें गलत होने लगती हैं क्योंकि राजा का अपहरण हो जाता है, क्योंकि उसे गलती से राहुल समझ लिया जाता है।

 मुख्य कलाकार 
 गोविन्दा  राजा एवं राहुल सक्सेना 
 रवीना टंडन  सपना
 सिमरन  सोना
 अरुणा ईरानी  शारदा सक्सेना 
 कादर ख़ान  के. के.  
 सतीश शाह  सत्तरभाई  
 सत्येन्द्र कपूर  धनराज सक्सेना 
 हिमानी शिवपुरी  राहुल की चाची 
 प्रेम चोपड़ा  राहुल के चाचा 

 संगीत 

सन्दर्भ

 बाहरी कड़ियाँ 
 

श्रेणी:1999 में बनी हिन्दी फ़िल्म
श्रेणी:भारतीय हास्य फ़िल्में
श्रेणी:दिलीप सेनसमीर सेन द्वारा संगीतबद्ध फिल्में
एनाटोले कैनयेंकिको (जन्म 1952) था बुरुंडी के प्रधान मंत्री फरवरी 1995 के 22 करने के लिए 7 फरवरी 1994 से एक जातीय तुत्सी से न्गोज़ि प्रांत ,  के सदस्य थे राष्ट्रीय प्रगति के लिए संघ () पार्टी।
 सन्दर्भ 

श्रेणी:1952 में जन्मे लोग
श्रेणी:जीवित लोग
300अनातोले फ्रांस
अनातोल फ्रांस (  ; 16 अप्रैल 1844  12 अक्टूबर 1924) फ्रांसीसी कवि, पत्रकार तथा उपन्यासकार थे। वे अकादमी फ्रंसेज ( ) के सदस्य तथा १९२१ के साहित्य के नोबेल पुरस्कार विजेता थे।

परिचय
इनका असली नाम 'फ्रांसुआ अनातोल थीबो' था। अनातोल फ्रांस नाम उन्होंने अपनी साहित्यिक कृतियों के लिए रखा था। उनके पिता पुस्तकविक्रेता थे। " " . . 24  2010.

अनातोल फ्रांस उपन्यासकार और कथाकार थे। डॉ॰ जॉनसन के समान वे व्यंग्यपूर्ण प्रहार करने में प्रवीण थे। पैरिस में उनके घर पर भीड़ लगी रहती थी, विशेष रूप से निर्वासित विदेशी आतंकवादियों के लिए उनका घर एक तीर्थ था। अनातोल फ्रांस उदार और प्रगतिशील चिंतक थे। फ्रांसीसी और विदेशी राजनीतिक हलचलों से उनका गहरा संपर्क रहता था। तत्कालीन फ्रांसीसी राजनीति में द्रेफ़ू के मामले में गहरा संकट उत्पन्न हो गया था। फ्रांस के सभी श्रेष्ठ विचारक और कलाकार द्रेफ़ू के बचाव के लिए उठ खड़े हुए थे। इनमें ज़ोला और अनातोल फ्रांस ने बहुत दिलचस्पी ली थी।

अनातोल फ्रांस की प्रतिभा विशेष रूप से व्यंग्योन्मुख थी। व्यंग्य के तीव्र प्रहारों से वह पाठक को सभी विषयों पर स्वयं सोचने के लिए बाध्य करते थे। उनकी पहली पुस्तक, 'जोकास्ता एत ला चैंट मेअर' १८७९ में प्रकाशित हुई। १८८१ में उनकी पुस्तक, 'ला क्राइम डी सिलवेस्तर बोनाई' निकाली। इस पुस्तक से उपन्यासकार के रूप में अनातोल फ्रांस को बहुत ख्याति मिली। अनातोल, वृद्ध और कोमल, उदारप्राण पात्रों के अंकन में विशेष सिद्धहस्त थे। इसके बाद उनकी अनेक व्यंग्य प्रधान कथाएँ प्रकाशित हुईं, जिनमें 'ताई', 'दि पेंग्विन आइलैंड्स', 'दि रिवोल्ट ऑव दि एंजेल्स' आदि बहुत प्रसिद्ध हैं। १९२१ ई. में उन्हें साहित्य का नोबेल पुरस्कार दिया गया।

अनातोल फ्रांस की गद्य शैली बड़ी आकर्षक थी। उनके गद्य का प्रवाह सहज और तरल था। उनका व्यंग्य पिछड़े विचारों पर आघात करता था। वे राज्य, धर्म, युद्ध आदि के संबध में बहुत अग्रगामी विचार रखते थे। राज्यों और धर्म के इतिहास में उनकी बहुत विनाशकारी भूमिका रही है। अपनी व्यंग्यप्रधान कथा, 'दि पेंग्विन आइलैंड्स' में फ्रांस की यही मुख्य स्थापना है। पेंग्विन नाम के जीव ने सभ्यता और संस्कृति का अद्भुत् विकास किया, किंतु अपनी विध्वंसकारी शक्ति से अंत में इस सभ्यता को ही नष्ट कर दिया। मानव इतिहास पर फ्रांस इस कथा में एक विहंगम दृष्टि डालते हैं और आज की परिस्थितियों में उनकी दृष्टि पारदर्शी प्रतीत होती है। 'दि रिवेल्ट ऑव दि एंजेल्स' में फ्रांस लिखते हैं कि संपूर्ण प्रभुता प्राप्त करके कोई भी शक्ति निरंकुश बन जाती है, दैवी शक्ति भी। 'ताई' एलेक्जैन्ड्रिया के जीवन से संबधित ऐतिहासिक उपन्यास है।

अनातोल फ्रांस की कला की विशेषता अंधविश्वासों, अविवेक और प्रतिगामी विचारधाराओं पर व्यंग्य की कठोर मार है, किंतु जीवन के अनेक कोमल, सुकुमार, बालसुलभ, उदार प्राण क्षण भी हमें निरंतर ऐसे पात्र अपनी कथाओं में अंकित करते हैं, जिनसे मानव स्वभाव और जीवन में मनुष्य की अवस्था दृढ़ होती है। 

सन्दर्भ

श्रेणी:कवि
श्रेणी:पत्रकार
दर्शन में दो विचारधाराएँ होती हैं:

(1) आत्मवाद, जो आत्मा का अस्तित्व मानती है:

(2) अनात्मवाद, जो आत्मा का अस्तित्व नहीं मानती।

एक तीसरी विचारधारा नैरात्मवाद की भी है, जो आत्म-अनात्म से परे नैरात्मा को देवता की तरह मानती है। कुछ दर्शनों में आत्मवाद और अनात्मवाद का समन्वय भी पाया जाता है; यथा जैन दर्शन में। आत्मवाद ब्राह्मणपंरपरा या श्रौतदर्शन माना जाता है; अनात्मवाद के अंतर्गत चार्वाक के लोकायत और श्रमणपरंपरा के बौद्ध दर्शन का समावेश होता है। पुद्गल प्रतिषेधवाद और पुद्गल नैरात्मवाद भी इसके निकटतम दर्शनाम्नाय हैं।

चार्वाक दर्शन में परमात्म तथा आत्म दोनों तत्वों का निषेध है। वह विशुद्ध भौतिकवादी दर्शन है। किंतु समन्वयार्थी बुद्ध ने कहा कि रूप, वेदना, संज्ञा, संस्कार विज्ञान ये पाँच स्कंध आत्मा नहीं हैं। पाश्चात्य दर्शन में ह्यूम की स्थिति प्राय: इसी प्रकार की है; वहाँ कार्य-कारण-पद्धति का प्रतिबंध है और अंतत: सब क्षणिक संवेदनाओं का समन्वय ही अनुभव का आधार माना गया है। आत्मा स्कंधों से भिन्न होकर भी आत्मा के ये सब अंग कैसे होते हैं, यह सिद्ध करने में बुद्ध और परवर्ती बौद्ध नैयायिकों ने बहुत से तर्क प्रस्तुत किए हैं। बुद्ध कई अंतिम प्रश्नों पर मौन रहे। उनके शिष्यों ने उस मौन के कई प्रकार के अर्थ लगाए। थेरवादी नागसेन के अनुसार रूप, वेदना, संज्ञा, संस्कार और विज्ञान का संघात मात्र आत्मा है। उसका उपयोग प्रज्ञप्ति के लिए किया जाता है। अन्यथा वह अवस्तु है। आत्मा चूँकि नित्य परिवर्तनशील स्कंध है, अत: आत्मा इन स्कंधों की संतानमात्र है। दूसरी ओर वात्सीपुत्रीय बौद्ध पुद्गलवादी हैं, इन्होंने आत्मा को पुद्गल या द्रव्य का पर्याय माना है। वसुबंधु ने 'अभिधर्मकोश' में इस तर्क का खण्डन किया और यह प्रमाण दिया कि पुद्गलवाद अन्ततः पुनः शाश्वतवाद की ओर हमें घसीट ले जाता है, जो एक दोष है। केवल हेतु प्रत्यय से जनित धर्म है, स्कंध, आयतन और धातु हैं, आत्मा नहीं है। सर्वास्तिवादी बौद्ध सन्तानवाद को मानते हैं। उनके अनुसार आत्मा एक क्षण-क्षण-परिवर्ती वस्तु है। हेराक्लीतस के अग्नितत्व की भाँति यह निरन्तर नवीन होती जाती है। विज्ञानवादी बौद्धों ने आत्मा को आत्मविज्ञान माना। उनके अनुसार बुद्ध ने, एक ओर आत्मा की चिर स्थिरता और दूसरी ओर उसका सर्वथा उच्छेद, इन दो अतिरेकी स्थितियों से भिन्न मध्य का मार्ग माना। योगाचारियों के मत से आत्मा केवल विज्ञान है। यह आत्मविज्ञान विज्ञप्ति मात्रता को मानकर वेदान्त की स्थिति तक पहुँच जाता है। सौत्रांतिकों में दिङ्नाग और धर्मकीर्ति ने-आत्मविज्ञान को ही सत् और ध्रुव माना, किन्तु नित्य नहीं।

पाश्चात्य दार्शनिकों में अनात्मवाद का अधिक तटस्थता से विचार हुआ, क्योंकि दर्शन और धर्म वहाँ भिन्न वस्तुएँ थीं। लॉक के संवेदनावाद से शुरु करके कांट ओर हेगेल के आदर्शवादी परा-कोटि-वाद तक कई रूप अनात्मवादी दर्शन ने लिए। परन्तु हेगेल के बाद मार्क्स, रोंगेतस आदि ने भौतिकवादी दृष्टिकोण से अनात्मवाद की नई व्याख्या प्रस्तुत की। परमात्म या अंशी आत्मतत्व के अस्तित्व को न मानने पर भी जीवजगत् की समस्याओं का समाधान प्राप्त हो सकता है।

 सन्दर्भ ग्रन्थ 
 राहुल सांकृत्यायन : दर्शनदिग्दर्शन; 
 आचार्य नरेंद्रदेव : बौद्धधर्म दर्शन; 
 भरतसिंह उपाध्याय : बौद्ध दर्शन तथा अन्य भारतीय दर्शन; 
 डॉ॰ देवराज : भारतीय दर्शन; 
 बर्ट्रैड रसेल : हिस्ट्री ऑव वेस्टर्न फ़िलासफ़ी; 
 एम.एन.रा : हिस्ट्री ऑव वेस्टर्न मैटीरियालिज्म

इन्हें भी देखें
अनत्त (अनात्मवाद)

श्रेणी:बौद्ध दर्शन
श्रेणी:दर्शन की शाखाएँ
श्रेणी:चार्वाक दर्शन
280 थॉमस बेंजामिन केनिंगटन का 1885 में बनाया तैलचित्र अनाथ
कोई अनाथ वो व्यक्ति है जिसके माता-पिता जीवित ना हों, अज्ञात हों, या जिन्होनें उसे स्थायी रूप से त्याग दिया हो। सामान्य उपयोग में कोई अनाथ वो बच्चा है जिसके माता-पिता दोनों की मृत्यु हो गयी हो। हालांकि जब जानवरों की बात आती है तो केवल मां की मृत्यु ही संतति को अनाथ बना देती है, पिता की स्थिति संतति के लिए अप्रासांगिक है। 

परिभाषा

विभिन्न निकाय अनाथों की पहचान करने के लिए विभिन्न परिभाषाओं का उपयोग करते हैं। इसमें मूलतः दो प्रकार की परिभाषा पायी जाती है: पहली परिभाषा जो संयुक्त राज्य अमेरिका समेत कई देशों की न्यायिक व्यवस्था में मिलता है, इस कानूनी परिभाषा के अनुसार "माता-पिता की मृत्यु या गुम हो जाना, उसके द्वारा परित्याग या निर्वासन, या माता-पिता से अलगाव" से त्रस्त होने वाले नाबालिग को अनाथ माना जाता है।

आम उपयोग में, किसी अनाथ के पास उनकी देखभाल करने के लिए कोई जीवित माता-पिता नहीं होते। बहरहाल, संयुक्त राष्ट्र बाल कोष (), संयुक्त राष्ट्र एचआईवी और एड्स पर संयुक्त कार्यक्रम (), और अन्य संगठन किसी भी ऐसे बच्चे को अनाथ मानते हैं, जिन्होंने माता-पिता में से किसी एक को भी खो दिया है। इस दृष्टिकोण से, संयुक्त राष्ट्र की शब्दावली में "मैतृक अनाथ" वह बच्चा है जिसने केवल अपनी माँ को खो दिया है, "पैतृक अनाथ" एक ऐसा बच्चा है जिसने पिता को खो दिया है तथा एक दोहरा अनाथ एक ऐसा बच्चा है जिसने दोनों माता-पिता को खो दिया है।

इतिहास
युद्ध और महामारी जैसे एड्स ने कई अनाथों को पैदा किया है। द्वितीय विश्व युद्ध, बड़ी संख्या में मौतों और जनसंख्या आंदोलनों के साथ, कई देशों में बड़ी संख्या में अनाथों का निर्माण हुआ - यूरोप के लिए अनुमान १,०००,००० से लेकर १३,०००,००० तक। जज (2006) का अनुमान है कि चेकोस्लोवाकिया में 9,000 अनाथ बच्चे थे, नीदरलैंड में 60,000 और पोलैंड में 200,000, यूगोस्लाविया में 200,000, साथ ही सोवियत संघ, जर्मनी, इटली और अन्य जगहों पर कई और बच्चे थे।

जनसंख्या
विकसित देशों में अनाथ होना अपेक्षाकृत दुर्लभ हैं। इन देशों में अधिकांश बच्चे अपने बचपन के दौरान अपने दोनों माता पिता के जीवित रहने की आशा कर सकते हैं। अफगानिस्तान जैसे युद्धग्रस्त देशों में बहुत अधिक संख्या में अनाथ मौजूद हैं। (2002) "    2002:         ", : .
 महाद्वीप अनाथों की संख्या (1000) सभी बच्चों में अनाथों का प्रतिशत अफ्रीका34,294 11.9 एशिया65,5046.5 दक्षिण अमेरिका और कैरेबियन8,1667.4 कुल107,9647.6

इन्हें भी देखें
संयुक्त राष्ट्र बाल कोष
बाल विकास
विश्व युद्ध

सन्दर्भ

बाहरी कड़ियाँ

श्रेणी:जीवन शैली
श्रेणी:मानवाधिकार
श्रेणी:बाल कल्याण
श्रेणी:मानव विकास
अनादिर ( ) रूस के सुदूर पूर्वी प्रदेश की एक नदी है। यह पहाड़, बंदरअंरीप से दक्षिण के नावारिन अंतरीप तक विस्तृत है। यह लगभग ३७० किमी चौड़ी है और बेरिंग सागर का एक भाग है। 

अनादिर नदी कोलाइमा, अनादिर तथा कमचटका पर्वतश्रेणियों के मध्य से लगभग ६७ उ.अ. तथा १७३ पू.दे. से निकली है। यहाँ पर इसे इवाश्की अथवा इवाशनों नाम से पुकारते हैं। आगे चलकर यह चूकची प्रदेश में पहुँचती है तथा पहले दक्षिण पश्चिम की ओर और फिर पूर्व की ओर मुड़कर लगभग ५०० मील आगे चलकर अनादिर की खाड़ी में गिरती है। चूकची प्रदेश टंड्रा के अंचल में है, अत: यहाँ गर्मी में दलदल हो जाता है।

बेरिंग जलडमरूमध्य (स्ट्रेट) के पास एस्किमों जाति के लोग बसते हैं, परन्तु इनके अलावा चूकची जाति के लोग भी यहाँ पाए जाते हैं। चूकची जाति के लोग के लोग रेनडियर नामक हरिण पालते हैं और गर्मी के दिनों में इन्हें साथ लेकर समुद्र उपकूल के पास चले जाते हैं। इन स्थानों में रेनडियर के चमड़े का व्यवसाय प्रमुख है। जाड़े के दिनों में अनादिर खाड़ी का पानी जम जाता है जिसके कारण समुद्री मार्ग पूर्णतया बंद हो जाता है। गर्मी के दिनों में बर्फ के पिघलने से खाड़ियाँ खुल जाती हैं और जहाज आयात की भिन्न-भिन्न वस्तुओं को लेकर यहाँ आते हैं तथा हरिण के चमड़े यहाँ से ले जाते हैं। चूकची जाति में से कुछ लोग घर बनाकर भी बसते हैं तथा जाड़े के दिनों में शिकार करके और गर्मी के दिनों में मछली पकड़कर जीवननिर्वाह करते हैं। यहाँ पर सामन मछली प्रचुर मात्रा में पाई जाती है। इन लोगों में कुत्ते भारवाही पशु के रूप में काम आते हैं।

बेरिंग जलडमरूमध्य के पास सोना, चाँदी जस्ता, सीसा तथा कृष्ण सीस (ग्रैफ़ाइट) की खानें हैं। अनादिर नदी की घाटी में तथा अनादिर बंदरगाह के दक्षिण में कोयला भी निकाला जाता है जो उत्तरी सागर में आने जानेवाले जहाजों के काम में आता है।

श्रेणी:रूस की नदियाँ
अनन्नास 
  .
  पेड़ पर लगा एक अनन्नास 
  पादप
  आङग्योस्पेर्मै
  एकबीजपत्री
  कोम्मेलीनीदै
  पोआलेस
  ब्रोमेल्याकेऐ
  ब्रोमेल्योईदेऐ
  आनानास्
  . 
    (आनानास कोमोसुस्)
  (.) मर्र.
  आनानास् सातीवूस्'

अनन्नास  (अंग्रेज़ी:पाइनऍप्पल, वैज्ञा: '') एक खाद्य उष्णकटिबन्धीय पौधे एवं उसके फल का सामान्य नाम है हालांकि तकनीकी दृष्टि से देखें, तो ये अनेक फलों का समूह विलय हो कर निकलता है। यह मूलतः पैराग्वे एवं दक्षिणी ब्राज़ील का फल है। अनन्नास को ताजा काट कर भी खाया जाता है और शीरे में संरक्षित कर या रस निकाल कर भी सेवन किया जाता है। इसे खाने के उपरांत मीठे के रूप में सलाद के रूप में एवं फ्रूट-कॉकटेल में मांसाहार के विकल्प के रूप में प्रयोग भी किया जाता है।अनन्नास खाएं, स्वस्थ रहें । याहू जागरण मिष्टान्न रूप में ये उच्च स्तर के अम्लीय स्वभाव (संभवतः मैलिक या साइट्रिक अम्ल) का होता है। अनन्नास कृषि किया गया ब्रोमेल्याकेऐ एकमात्र फल है। 

अनन्नास फल व अनुप्रस्थ काट
अनानास (कटा हुआ)
अनन्नास के औषधीय गुण भी बहुत होते हैं। ये शरीर के भीतरी विषों को बाहर निकलता है। इसमें क्लोरीन की भरपूर मात्रा होती है। साथ ही पित्त विकारों में विशेष रूप से और पीलिया यानि पांडु रोगों में लाभकारी है। ये गले एवं मूत्र के रोगों में लाभदायक है। इसके अलावा ये हड्डियों को मजबूत बनाता है। अनन्नास में प्रचुर मात्रा में मैग्नीशियम पाया जाता है। यह शरीर की हड्डियों को मजबूत बनाने और शरीर को ऊर्जा प्रदान करने का काम करता है। एक प्याला अनन्नास के रस-सेवन से दिन भर के लिए आवश्यक मैग्नीशियम के ७५ की पूर्ति होती है। साथ ही ये कई रोगों में उपयोगी होता है। इस फल में पाया जाने वाला ब्रोमिलेन सर्दी और खांसी, सूजन, गले में खराश और गठिया में लाभदायक होता है। यह पाचन में भी उपयोगी होता है। अनन्नास अपने गुणों के कारण नेत्र-ज्योति के लिए भी उपयोगी होता है। दिन में तीन बार इस फल को खाने से बढ़ती उम्र के साथ आंखों की रोशनी कम हो जाने का खतरा कम हो जाता है। आस्ट्रेलिया के वैज्ञानिकों के शोधों के अनुसार यह कैंसर के खतरे को भी कम करता है। ये उच्च एंटीआक्सीडेंट का स्रोत है व इसमें विटामिन सी प्रचुर मात्रा में पाया जाता है। इससे शरीर की प्रतिरोधक क्षमता बढ़ती है और साधारण ठंड से भी सुरक्षा मिलती है। इससे सर्दी समेत कई अन्य संक्रमण का खतरा कम हो जाता है। 

खेती एवं उत्पादन
अननास का उत्पादन  2013 देश् उत्पादन (मिलियन टन)    "-: ;"2.7    "-: ;"2.5    "-: ;"2.5    "-: ;"2.2    "-: ;"1.8    "-: ;"24.8:    संयुक्त राष्ट्र

सन् 2013 में पूरे विश्व में अननास का उत्पादन 248 लाख टन था। सबसे अधिक उत्पादन कोस्टा रिका ( ) में हुआ था।

 चित्र दीर्घा 

 सन्दर्भ 

 बाहरी कड़ियाँ 

 पाइन-ऐप्पल - फ़्रूट फ़ैक्ट्स

श्रेणी:अनन्नास
श्रेणी:अमरीकी उद्गम की फसल
श्रेणी:फल
श्रेणी:औषधीय पौधे
श्रेणी:उष्णकटिबन्धीय फल
श्रेणी:हिन्दी विकि डीवीडी परियोजना
श्रेणी:हिन्दी विकि डीवीडी परियोजना परीक्षित लेख
250अनाबा
अनाबा (, ), जिसे पहले बोना और बॉने के नाम से जाना जाता था, ट्यूनीशिया के पास अल्जीरिया के पूर्वोत्तर में एक शहर है। अनाबा छोटी सीयोबाउस नदी के करीब है, और यह अनाबा प्रांत के अंतर्गत आता है। यह अल्जीरिया का तीसरा सबसे बड़ा शहर है। साथ ही अल्जीरिया का अग्रणी औद्योगिक केंद्र है।

सन्दर्भ

श्रेणी:अल्जीरिया के शहर
अनाम 1992 की रमेश मोदी द्वारा निर्देशित हिन्दी भाषा की थ्रिलर फ़िल्म है। इसमें अरमान कोहली और आयशा जुल्का मुख्य भूमिकाओं में हैं। यह फिल्म वेद प्रकाश शर्मा के उपन्यास विधवा का पति पर आधारित है।

संक्षेप
बॉम्बे के पुलिस इंस्पेक्टर अंग्रे (सदाशिव अमरापुरकर) को एक फिएट कार की चोरी की जाँच करने का कार्य सौंपा गया है। कथित अपराधी (अरमान कोहली) को अस्पताल में भर्ती कराया गया है, जो स्मृति हानि का दावा कर रहा है और अपनी नर्स का गला घोंटने का प्रयास कर चुका है। फिर एक अमीर उद्योगपति यह बताता है कि यह जवान आदमी उसका बेटा सिकंदर है और उसे उसके साथ घर ले जाता है। वह हर समय उसके साथ रहने के लिए एक साथी, रूपेश की व्यवस्था करता है। अंग्रे इस मामले को संज्ञान में लिये हुए है लेकिन जब उसे इंस्पेक्टर के.के दीवान और पी.सी. यादव द्वारा अधिसूचित किया जाता है तो वह अधिक परेशान होता है। वह बताते है कि सिकंदर वास्तव में पूना स्थित शातिर चोर जॉनी के. डिसूजा है, जिसने अपनी पत्नी, जेनिस, साथ ही अपने साथी, रूपेश को मार दिया हो सकता है और बॉम्बे वापस जा रहा है। बाद में अंग्रे को एक और रहस्य का सामना करना पड़ा जब अपराधी फिर से बाहर आता है- इस बार आकाश की पहचान के साथ, एक युवा महिला मेघना (आयशा जुल्का) का मंगेतर। जबकि अंग्रे अपराधी की वास्तविक पहचान को जानने के लिए दृढ़ हैं, मेघना निश्चित है कि वह एक ढोंगी है क्योंकि उसे यकीन है कि आकाश मारा गया था। सवाल बना हुआ है: यह अपराधी कौन है और उसकी वास्तविक पहचान वास्तव में क्या है?

मुख्य कलाकार
 अरमान कोहली - सिकंदर अली  जॉनी डिसूजा  आकाश  रॉकी  प्रिंस
 आयशा जुल्का - मेघना 
 किरण कुमार - हैदर अली 
 सदाशिव अमरापुरकर - इंस्पेक्टर अंग्रे 
 कुलभूषण खरबंदा - डी.के सक्सेना
 लक्ष्मीकांत बेर्डे - राजन "राजू" 
 तेज सप्रू - पाशा 
 अजीत वाच्छानी - इंस्पेक्टर के.के दीवान
 अंजना मुमताज़ - मेघना की माँ 
 युनुस परवेज़ - लियाकत अली खान  मोहन मखीचंद
 मुशताक ख़ान -  इंस्पेक्टर पी.सी. यादव
 अरुण बख़्शी - डॉ. हैरी थॉमस
 अनंत महादेवन - रुपेश  शोबराज

संगीत

सन्दर्भ

बाहरी कड़ियाँ

श्रेणी:1992 में बनी हिन्दी फ़िल्म
श्रेणी:नदीमश्रवण द्वारा संगीतबद्ध फिल्में